**LĪGUMS** Nr. \_\_\_\_\_\_\_\_\_\_

**par publiskās ūdenstilpes “Papes ezers” daļu nomu**

*Dokumenta datums ir pēdējā pievienotā*

*drošā elektroniskā paraksta un tā laika zīmoga datums*

Dabas aizsardzības pārvalde, reģistrācijas Nr. 90009099027 (turpmāk – Pārvalde), tās ģenerāldirektora p.i. Andra Širova personā, kurš rīkojas saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 6. punktu un 8.2. apakšpunktu, un Vides aizsardzības un reģionālās attīstības ministrijas 2023. gada 17. janvāra rīkojumu Nr. 33-p “Par Dabas aizsardzības pārvaldes ģenerāldirektora amata pienākumu pildīšanu”, turpmāk – **Iznomātājs**, no vienas puses,

un

xxxxxxx, turpmāk – **Nomnieks**, no otras puses, bet abi kopā turpmāk - **Puses**,

pamatojoties uz:

Ministru kabineta 2022. gada 15. novembra noteikumu Nr. 719 “Publisko ūdeņu nomas noteikumi”;

Iznomātāja rīkotās elektroniskās nomas tiesību izsoles “Publiskās ūdenstilpes - nekustamā īpašuma “Papes ezers”, Rucavas pagasts, Dienvidkurzemes novads, kadastra Nr. 6484 002 0001, zemes vienības kadastra apzīmējums 6484 002 0001, daļu ar kopējo platību 1070.07 ha, nomas tiesības” rezultātiem (Pārvaldes valdījumā esošas mantas izsoles komisijas 2024. gada xxxxx sēdes lēmums, protokola Nr.xxxxx);

Zemes pārvaldības likuma 15. panta pirmo daļu, kura noteic, ka par vides aizsardzību atbildīgā ministrija ir valdītājs iekšzemes publiskajiem ūdeņiem, kas atrodas dabas rezervātos, nacionālajos parkos un dabas liegumos un nav privātpersonu īpašumā,

noslēdz šādu līgumu (turpmāk - **Līgums**),

1. **Līguma priekšmets**
	1. Iznomātājs nodod un Nomnieks pieņem lietošanā valsts nekustamā īpašuma - publiskās ūdenstilpes - nekustamā īpašuma “Papes ezers”, Rucavas pagasts, Dienvidkurzemes novads, kadastra Nr. 6484 002 0001, zemes vienības kadastra apzīmējums 6484 002 0001, daļas ar kopējo platību XXX ha (turpmāk – Īpašums).
	2. Īpašums tiek nodots Nomniekam ar mērķi veikt niedrāju pļaušanu un novākšanu ziemas sezonā, saskaņā ar dabas parka “Pape” dabas aizsardzības plānā no 2007. gada līdz 2023. gadam ietvertajiem apsaimniekošanas pasākumiem, ievērojot dabas aizsardzības noteikumu prasības.
	3. Nekustamais īpašums “Papes ezers”, Rucavas pagasts, Dienvidkurzemes novads, kadastra Nr. 6484 002 0001, zemes vienības kadastra apzīmējums 6484 002 0001, saskaņā ar Civillikums 1102. un 1104.pantu atrodas valsts īpašumā, īpašuma tiesības uz to nostiprinātas Rucavas pagasta zemesgrāmatā. Nekustamais īpašums atrodas Viedās administrācijas un reģionālās attīstības ministrijas valdījumā, uz likuma pamata.
	4. Līguma neatņemama sastāvdaļa ir Līgumam pielikumā pievienotais situācijas plāns ar attēlotajām Īpašuma robežām, izvietojumu un robežpunktu koordinātēm, un platību.
	5. Iznomātājs apliecina, ka ir Īpašuma vienīgais pārvaldītājs.
	6. Īpašuma robežas Nomniekam dabā ir ierādītas un zināmas.
	7. Īpašumam ir noteikts apgrūtinājums - dabas lieguma “Pape” teritorija.
2. **Līguma termiņš**

Līgums stājas spēkā pēc tā abpusējas parakstīšanas un ir spēkā **1 (vienu) gadu**.

1. **Maksājumi un līgumsods**
	1. Nomas maksa par zemes vienības daļas lietošanu gadā ir **xxxxx EUR** (xxxxx eiro centi). Papildus nomas maksai Nomnieks maksā normatīvajos aktos noteiktos nodokļus vai to kompensāciju, kas attiecas uz iznomāto teritoriju, t.sk., pievienotās vērtības nodokli, nekustamā īpašuma nodokli.
	2. Papildus nomas maksai Nomniekam ir jāmaksā pēc Iznomātāja izrakstītā rēķina neatkarīga tirgus vērtētāja atlīdzība par zemes vienības daļas tirgus nomas maksas noteikšanu 121 EUR ( simts divdesmit viens euro, 00 centi) apmērā;

3.3. Nomnieks maksā Iznomātājam nomas maksu un 3.2. punktā minēto summu pirms Līguma parakstīšanas atbilstoši Iznomātāja izrakstītajam rēķinam. Līguma maksājumu veikšanai nepieciešamās naudas summas Nomnieks maksā Iznomātāja norēķinu kontā Valsts kasē, kods TRELLV22, konts LV75TREL2210650029000.

3.4. Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz marta mēneša 15. datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā.

3.5. Ja Nomnieks noteiktajā termiņā pilnībā neizpilda Līguma 3.1. un 3.2. punktos minētās saistības, tad tas Iznomātājam maksā kavējuma procentus 0.1% apmērā no savlaicīgi nesamaksātās summas, par katru nokavēto maksājuma dienu, bet kopumā ne vairāk kā 10% (desmit procentu) no pamatparāda vai kopējās saistības apmēra.

3.6. Visi Nomnieka veiktie maksājumi vispirms tiek ieskaitīti kavējuma procentu samaksā un tikai pēc tam pamatparāda dzēšanā.

3.7. Kavējuma procentu samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.8. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:

3.8.1. ja normatīvie akti paredz citu publisko ūdeņu nomas maksas aprēķināšanas kārtību;

3.8.2. ja ar normatīvajiem aktiem tiek no jauna ieviesti vai palielināti uz zemesgabalu attiecināmi nodokļi un nodevas vai mainīts ar nodokli apliekamais objekts.

3.9. Pārskatītā un mainītā nomas maksa stājas spēkā dienā, kad attiecīgi mainījušies normatīvie akti.

3.10. Ja Nomnieks nepiekrīt atbilstoši Līguma 3.8.punktam pārskatītajai nomas maksai, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.

3.11. Ja Nomnieks neievēro Līguma 1.2.punktā noteiktos zemes vienības daļas iznomāšanas mērķus, Nomniekam ir pienākums maksāt Iznomātājam līgumsodu 10% apmērā no Līgumā noteiktās nomas maksas par visu Līguma periodu.

**4. Iznomātāja pienākumi un tiesības**

**4.1. Iznomātāja pienākumi:**

4.1.1. nepasliktināt Nomnieka lietošanas tiesības uz Īpašumu;

4.1.2. netraucēt Nomniekam lietot nomā nodoto Īpašumu šajā Līgumā noteiktajam mērķim, ievērojot ārējo normatīvo aktu prasības.

**4.2. Iznomātājam ir tiesības:**

4.2.1. kontrolēt, vai Īpašums tiek izmantots atbilstoši Līguma nosacījumiem;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

**5. Nomnieka pienākumi un tiesības**

**5.1. Nomnieka pienākumi:**

5.1.1. nodrošināt Īpašuma izmantošanu Līguma 1.2. punktā noteiktajam mērķim;

5.1.2. veikt niedru pļaušanu un novākšanu ziemas sezonā, ievērojot šādas dabas aizsardzības prasības:

5.1.2.1. Sagatavošanas darbi niedru pļaušanai un niedru pļaušana pieļaujama no 1. septembra līdz 14. martam;

5.1.2.2. Nomniekam ir pienākums veikt darbus, kas saistīti ar niedru ieguvi, uz Papes ezera, tajā skaitā novākt no Papes ezera Pircēja novietoto tehniku, ledus periodā, bet ne vēlāk par katra gada 14.martu;

5.1.2.3. niedru šķirošanas vietās niedru atlikumus pilnībā savākt, atstājot atklātu zemsedzi, un neveidot zemsedzes pilnīgu noklāšanu ar niedrēm;

5.1.2.4. ja niedres nav derīgas komerciālai darbībai, tās nopļaujamas un izvedamas no platības;

5.1.2.5. niedru šķirošanas vietu paredzēt ārpus palienes joslas;

5.1.2.6. izcirst iznomātajā platībā krūmus drošai putnu ligzdošanai;

5.1.2.7. niedru pļaušana nav veicama vienlaidus platībās, bet gan mozaīkveidā tā, lai tiktu atstāti veco niedru audžu apkopojumi aptuveni 20-30 m diametrā;

5.1.2.8. veicot darbus, kas saistīti ar niedru ieguvi, aizliegts izbūvēt vai labot pievedceļus Papes ezeram, veidot ceļa stiprinājumu pakošanu Papes ezerā, dedzināt neiekopto niedru platības, izpļaut lielas vienlaidus platības;

5.1.2.9. niedru joslas 20-30 m platumā saglabājamas gar atklātajiem ūdens laukumiem;

5.1.2.10. pieļaujama nopļauto niedru sadedzināšana uz vietas, ja objektīvu iemeslu dēļ nav iespējams nopļautās niedres izvest no teritorijas;

5.1.2.11. niedres nopļaujot un savācot, jāņem vērā Ministru kabineta (turpmāk – MK) 2011.gada 20.septembra noteikumus Nr.706 “Dabas parka "Pape" individuālie aizsardzības un izmantošanas noteikumi”.

5.1.3. ievērot Īpašuma lietošanas tiesību aprobežojumus, arī ja tie nav ierakstīti zemesgrāmatā

5.1.4. nepieļaut darbību, kas pasliktina citu zemes lietotāju vai īpašnieku zemes kvalitāti;

5.1.5. nodrošināt, ka Īpašuma apsaimniekošanas ietvaros Papes ezerā un apkārtējā vidē nenokļūst degviela, eļļa, atkritumi u.c. piesārņojošas vielas. Ja tiek konstatēts piesārņojums, Nomniekam nekavējoties jāinformē Valsts vides dienesta Dienvidrietumu reģionālās vides pārvaldes Kurzemes Piesārņojuma kontroles daļa;

5.1.8. par saviem līdzekļiem sakopt un uzturēt kārtībā Īpašumu, regulāri veikt atkritumu savākšanu, nepieļaujot atkritumu uzkrāšanos, utt.;

5.1.9. ievērot īpaši aizsargājamo dabas objektu un to aizsargjoslu izmantošanas režīmu;

5.1.10. ievērot dabas lieguma “Pape” dabas aizsardzības plānā no 2007. gada līdz 2023. gadam ietvertos dabas aizsardzības noteikumus;

5.1.11. Īpašumā neveikt tādu saimniecisko darbību (tai skaitā Īpašumu neiznomāt trešajām personām), kuras rezultātā mainās esošā Papes ezera krasta līnija;

5.1.12. Nomniekam ir pienākums neierobežot sabiedrības piekļuvi publiskajai ūdenstilpei, arī Īpašumā.

5.2. Nomnieks ir tiesīgs:

5.2.1. lietot Īpašumu 1.2.punktā norādītajam mērķim;

5.2.2. prasīt Iznomātājam atlīdzināt Nomniekam radušos zaudējumus, ja pārkāpti līguma 4.1.1. un 4.1.2. punktu noteikumi.

**6. Līguma grozīšana un strīdu izskatīšanas kārtība**

6.1. Visos jautājumos, kas nav regulēti Līgumā, Puses vadās no Latvijas Republikā spēkā esošajiem normatīvajiem aktiem.

6.2. Līguma grozījumi ir spēkā tikai tad, ja tie noformēti rakstveidā, Pusēm savstarpēji vienojoties. Abpusēji parakstīti Līguma grozījumi no to spēkā stāšanās brīža kļūst par neatņemamu Līguma sastāvdaļu.

6.3. Visus strīdus, kas Pusēm rodas Līguma saistību izpildes ietvaros, Puses cenšas atrisināt sarunu ceļā. Ja vienošanās netiek panākta 30 (trīsdesmit) dienu laikā, jebkurš strīds, kas saistīts ar Līguma saistību izpildi, izbeigšanu vai spēkā esamību, tiks izšķirts Latvijas Republikas tiesību aktos noteiktajā kārtībā vispārējās jurisdikcijas tiesā.

**7. Līguma izbeigšana**

7.1. Nomnieks ir tiesīgs vienpusēji atkāpties no Līguma, par to rakstiski paziņojot (6) sešus mēnešus iepriekš. Viss, kas atradīsies uz Īpašuma pēc Līguma izbeigšanas šajā punktā noteiktajā kārtībā, tiks uzskatīts par bezīpašnieka mantu, kuru Iznomātājs tiesīgs izmantot pēc saviem ieskatiem vai novākt un piestādīt Nomniekam atbilstošu rēķinu par Īpašuma atbrīvošanas izdevumiem.

7.2. Iznomātājam ir tiesības vienpusēji atkāpties no Līguma, par to rakstiski informējot Nomnieku vismaz 30 dienas iepriekš, ja:

7.2.1. Īpašums netiek izmantots atbilstoši 1.2.punktā norādītajam mērķim;

7.2.2. vairāk nekā mēnesi netiek pildīti Līguma 5.1. punktā minētie pienākumi.

7.3. Izbeidzoties Līguma termiņam, Iznomātājs neatlīdzina Nomniekam Īpašumā ieguldītos finanšu līdzekļus un Nomniekam ir pienākums viena mēneša laikā Iznomātājam nodot Īpašumu, ja netiek panākta cita vienošanās.

**8. Noslēguma nosacījumi**

8.1. Līgums parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums. Līgums stājas spēkā tā abpusējās parakstīšanas brīdī.

8.2. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.3. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

8.4. Iznomātājs par pārstāvi līguma darbības laikā (tai skaitā, nodot, pieņemt valsts zemes vienības daļu, parakstīt nodošanas - pieņemšanas aktu) nozīmē: Kurzemes reģionālās administrācijas administratīvās daļas vadītājs Raitis Kristiņš, mob. tālr. 29461880, e-pasts raitis.kristins@daba.gov.lv.

8.5. Nomnieks par pārstāvi līguma darbības laikā nozīmē: xxxxxxxxx, tālr., e-pasts.

8.6. Līgums sagatavots latviešu valodā uz 4 (četrām) lapām, ar vienu pielikumu - situācijas plāns ar attēlotajām Īpašuma robežām, izvietojumu un robežpunktu koordinātēm, un platību uz 1 (vienas) lapas.

**Pušu rekvizīti:**

|  |  |
| --- | --- |
| **Pārvaldītājs**:**Dabas aizsardzības pārvalde**Reģ.nr. 90009099027Baznīcas iela 7, Sigulda, Siguldas novads, LV-2150, LatvijaValsts kaseKonta Nr. LV75TREL2210650029000e-pasts: pasts@daba.gov.lv\* paraksts Andris Širovs | **Nomnieks:****xxxxxxxxxxxx** |

*Dokuments ir parakstīts ar drošu elektronisko parakstu un satur laika zīmogu*